Тэст

1варыянт

 **1.**.Адзначце бяззлучнікавыя складаныя сказы.

*а) На зямлю сырую ціха ночка пала, бляскам-дрыгаценнем зорка замільгала.*

*б) Нішто гэтак многа не пакідае бруду, як хараство, наведзенае штучна.*

*в) Маладосці дні адшалясцелі, пацямнеў свавольны бляск вачэй.*

*г) Над жытамі песні льюцца, толькі сонца ўстане.*

 **2.** Адзначце правільнае заканчэнне наступнай фармуліроўкі:

Двукроп΄е паміж часткамі ў бяззлучнікавых складаных сказах ставіцца …

 *а) калі другая частка раскрывае прычыну таго, пра што гаворыцца ў першай частцы;*

 *б) калі першая частка паказвае на ўмову або час таго, пра што гаворыцца ў другой частцы.*

**3**. Пры дапамозе якіх сінтаксічных сродкаў сувязі звязаны часткі ў бяззлучнікавых складаных сказах?

 *а) Падпарадкавальныя злучнікі;*

 *б) злучальныя злучнікі;*

 *в) інтанацыя.*

**4.**Адзначце сказы, у якіх на месцы пропуску ставіцца працяжнік.

*а) Хацеў сказаць слова \_\_\_\_ язык не варушыўся.*

*б) Ты скажы мне, цьма глухая \_\_\_\_доўга будзеш ты ляжаць?*

*в)Пасмы снегу раз-пораз перабягалі цераз дарогу, праносіліся ў паветры перад вачыма \_\_\_\_\_ад гэтага ўсё выглядала варухлівым, неспакойным.*

*г) Назаўтра бацька прыйшоў з працы таксама раней \_\_\_ ён хацеў як найбольш пабыць разам з Сярожам.*

 ***5.*** Адзначце сказы, у якіх на месцы пропуску ставіцца двукроп’е.

 *а) Вучаць, выхоўваюць не падручнікі, не методыкі \_\_\_\_ вучыць, выхоўвае настаўнік.*

 *б) Лес быў лісцёвы \_\_\_ горда стаялі грабы, раскідваў густую сетку ясень, сям-там высіліся бярозы.*

 *в) Лабановіч адчуваў вялікае маральнае задавальненне \_\_\_ вучні займаліся дружна, старанна і рабілі значныя поспехі.*

 *г) Па-над рэчкай лён зацвітае блакітам \_\_\_ аддае вам паклон буйным коласам жыта.*

Тэст

2 варыянт

1. Адзначце бяззлучнікавыя складаныя сказы.

 *а) Сонца ўжо звярнула з поўдня, але свяціла горача.*

 *б) Серабрацца невялікія звілістыя рэчкі, пабліскваюць сцюдзёныя крыніцы.*

 *в) З маленства навекі душой палюбіў зялёнае поле, блакітнае неба і золата ніў.*

 *г) Гамоняць зялёныя сосны, шумяць у прысадах бярозы.*

 **2.** Адзначце правільнае заканчэнне наступнай фармулёўкі:

Працяжнік паміж часткамі ў бяззлучнікавых складаных сказах ставіцца …

 *а) калі другая частка раскрывае прычыну таго, пра што гаворыцца ў першай частцы;*

 *б) калі першая частка паказвае на ўмову або час таго, пра што гаворыцца ў другой частцы.*

 **3.** Пры дапамозе якіх сінтаксічных сродкаў сувязі звязаны часткі ў бяззлучнікавых складаных сказах?

 *а) Падпарадкавальныя злучнікі;*

 *б) злучальныя злучнікі;*

 *в) інтанацыя.*

 ***4.*** Адзначце сказы, у якіх на месцы пропуску ставіцца двукроп’е.

 *а) Адразу стала зразумела \_\_\_дажджу сёння не будзе.*

 *б) Апошняя нота ў ноч уляцела \_\_\_ апошні разок уздыхнулі басы.*

 *в) Прыгледзьцеся \_\_\_\_новыя дні на вас пазіраюць у іскрах світання.*

 *г) Ніхто не падаваў каманды \_\_песня ўзнікла і пацякла.*

 ***5.*** Адзначце сказы, у якіх на месцы пропуску ставіцца працяжнік.

 *а) Снег ляціць \_\_\_ колкі вецер вые.*

 *б) Прыветам, ласкаю і цішынёю \_\_\_ усім гэтым патыхала ад сакавітых хвойнікаў ды людскіх будынкаў.*

 *в) Няма лесу \_\_\_ няма жыцця.*

 *г) Кінеш спераду \_\_\_ знойдзеш ззаду.*